stanford-oval/wikipedia huggingface dataset:
Nokia 7270

| Nokia 7270 |
| --- | --- |

Julkaistu:  2004
Käyttöverkot:  GSM 900/1800/1900
Mitat:  88 × 46 × 22
Paino:  121
Näytön kuvatarkkuus:  128 × 160
Värien lukumäärä:  65 000
Muisti:  sisäinen 32 Mt, ei muistikorttipaikkaa
Kamera:  VGA (640 × 480)
Radio:  kyllä
Musiikkisoitin:  ei
Valmiusaika:  noin 270 h
Puheaika:  noin 4 h
Tiedonsiirto:  GPRS, EDGE
Liitännät:  USB, infrapuna
Infobox OKNimi-testi OK: 
Nokia 7270 on Nokian vuonna 2004 julkaistu matkapuhelin.
Ominaisuudet

ennakoiva tekstinsyöttö
äänimuistiinpanot
Aiheesta muualla

Nokia 7270 – Tuki
Käyttöohjeet (Arkistoitu – Internet Archive)
Néa Tíryntha

| Néa Tíryntha Νέα Τίρυνθα |
| --- | --- |
 Näkymä Tírynthan kylästä kohti Náfpliota.
 Kunnallisyksikön sijainti
 Néa Tíryntha
 Koordinaatit: 37°36′28″N, 22°49′11″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Náfplio
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  410104
Väkiluku (2011):  3 475
Aikavyöhyke:  UTC+2
 – Kesäaika:  UTC+3
Rekisterikilpi:  AP
Infobox OKVirheellinen NIMI-arvo: 
Néa Tíryntha (kreik. Νέα Τίρυνθα; kath.kreik. Νέα Τίρυνς, Néa Tíryns) on Kreikan kylä sekä samanniminen Náfplion kunnan kunnallisyksikkö (Δημοτική Ενότητα Νέας Τίρυνθας, Dimotikí Enótita Néas Tírynthas) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 3 475 ja varsinaisen Néa Tírynthan kylän väkiluku 1 186 (vuonna 2011).
Mykeneläisaikaisen niin kutsutun Tirynsin padon padon arkeologiselle kohteelle osoittavassa tienviitassa Néa Tírynthassa on käytetty myös lineaari-B-kirjoitusta.
Néa Tíryntha, ”Uusi Tiryns”, viittaa nimenä läheiseen Tírynthan kylään ja edelleen Tirynsin mykeneläisaikaisen kaupungin arkeologiseen kohteeseen, joka sijaitsee aivan Tírynthan vieressä. Kummatkin sijaitsevat noin kaksi kilometriä itälounaaseen Néa Tírynthasta.
Néa Tíryntha oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náfplion kuntaan yhdessä Asínin ja Midéan kanssa, jolloin se muuttui uuden kunnan kunnallisyksiköksi.
Kunnallisyksikön osat

Néa Tírynthan kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Adrianós | Ágios Adrianós | 1 080 |
| Ágios Adrianós | Moní Karakalá (luostari) | 29 |
| Ágios Adrianós | Panagía | 41 |
| Ágios Adrianós | Profítis Ilías | 80 |
| Néa Tíryntha | Kapodístrias | 136 |
| Néa Tíryntha | Néa Tíryntha | 1 186 |
| Néa Tíryntha | Tíryntha | 452 |
| Néo Roeinó | Néo Roeinó | 471 |
Yhteensä: 3 475
Aiheesta muualla

Kuvia tai muita tiedostoja aiheesta Néa Tíryntha Wikimedia Commonsissa
Nico Manelius

| Nico Manelius> Henkilötiedot |
| --- | --- |
Syntynyt: 12. maaliskuuta 1991 (ikä 33) Vantaa, Suomi
Kansalaisuus:   Suomi
Jääkiekkoilija
Lempinimi:  Mane
Pelipaikka:  puolustaja
Maila:  vasen
Pituus:  182 cm
Paino:  88 kg
Seura
Seura:  RoKi
Sarja:  Mestis
Pelinumero:  23
Pelaajaura
Pääsarjaura:  2009–
Aik. seurat:  Jokerit (SML) Kiekko-Vantaa (Mestis) TuTo (Mestis) Pelicans (SML)
Nico Manelius (s. 12. maaliskuuta 1991 Vantaa) on suomalainen jääkiekkopuolustaja, joka pelaa Mestis-joukkue Rovaniemen Kiekossa.
Ura > Maajoukkueura

| Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Maa:   Suomi> Miesten jääkiekko. |
| --- | --- | --- | --- |
|  Hopeaa | Hodonín 2007 | jääkiekko |  |
Manelius pelasi alle 20-vuotiaiden MM-kilpailuissa vuonna 2011, jolloin hän toimi Suomen varakapteenina. Manelius pelasi myös alle 18-vuotiaiden MM-kilpailuissa vuonna 2008, jolloin valmennus valitsi hänet Suomen yhdeksi kolmesta parhaasta pelaajasta. Vuoden 2009 turnaus jäi Maneliukselta kuitenkin väliin polvivamman takia.
Manelius pelasi myös alle 18-vuotiaiden Ivan Hlinkan muistoturnauksessa vuosina 2007 ja 2008 voittaen ensimmäisestä turnauksesta hopeaa. Hän on toiminut myös Suomen alle 16- ja 19-vuotiaiden maajoukkueen kapteenina. Yhteensä Manelius on pelannut 28 nuorten ja 44 poikien maaottelua.
Pelityyli

Elite Prospects -sivuston Ulf Anderssonin mukaan Manelius on monipuolinen puolustaja, joka liikkuu hyvin ja taklaa kovaa. Hän myös avaa peliä hyvin, mutta Maneliuksella on kuitenkin parannettavaa hyökkäyspään pelaamisessa.
Nokia 7373

| Nokia 7373 |
| --- | --- |
Julkaistu:  2006
Käyttöverkot:  GSM 900/1 800/1 900
Mitat:  88 × 43 × 23
Paino:  104
Näytön kuvatarkkuus:  240 × 320
Värien lukumäärä:  256 000
Muisti:  sisäinen 8 Mt, MicroSD-muistikorttipaikka (tuki max 2 Gt korteille)
Kamera:  2 MP (1 600 × 1 200)
Radio:  kyllä
Musiikkisoitin:  kyllä
Valmiusaika:  noin 250 h
Puheaika:  noin 2 h 30 min
Tiedonsiirto:  GPRS, EDGE
Liitännät:  Bluetooth 2.0, USB
Infobox OKNimi-testi OK: 
Nokia 7373 on Nokian vuonna 2006 julkistama matkapuhelin.
Linkkuveitsen tai viuhkan tapaan pyöräyttämällä avattava Nokia 7373 oli päivitetty versio naisille suunnatun L’Amour-sarjan puhelimesta Nokia 7370. Sen värivaihtoehtoina olivat puuterinpinkki ja pronssinmusta, ja pinnassa oli kohokuvioita.
Puhelinmallissa on kahden tuuman värinäyttö, musiikkisoitin, FM-radio, stereokaiuttimet ja kahteen megapikseliin päivitettävissä oleva kamera, joka sisältää myös videokuvausmahdollisuuden. Stereokuulokkeet tulivat puhelimen mukana. MicroSD-muistikorttipaikan ansiosta puhelimen musiikkisoittimeen voi lisätä 2 gigabittiä musiikkia.
Ominaisuudet

ennakoiva tekstinsyöttö
äänimuistiinpanot
värit: pronssi-musta, puuterinpunainen
Aiheesta muualla

Nokia 7373 - Tuki
Käyttöohjeet (Arkistoitu – Internet Archive)
Nokipalokärki

| Nokipalokärki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Palokärjet Dryocopus
Laji::  schulzii
Kaksiosainen nimi
 Dryocopus schulzii  (Cabanis, 1883) 

Katso myös
   Nokipalokärki Wikispeciesissä   Nokipalokärki Commonsissa 
Infobox OKNimi-testi OK: 
Nokipalokärki (Dryocopus schulzii) on eteläamerikkalainen tikka. Sen esiintymisalue käsittää mantereen keskiosia Bolivian eteläosissa, Keski-Paraguayssa sekä Argentiinassa. Jean Cabanis kuvaili lajin holotyypin Tucumánista Argentiinasta vuonna 1883.
Nikola Peković

| Nikola Peković |
| --- | --- |

Henkilötiedot
Koko nimi:  Nikola Peković
Syntynyt: 3. tammikuuta 1986 (ikä 38) Bijelo Polje, Jugoslavia
Kansalaisuus:   Montenegro
Koripalloilija
Lempinimi:  Pac-Man
Pituus:  210 cm
Paino:  132 kg
NBA-varaus:  31. varaus 2008 Minnesota Timberwolves
Pelaajaura
Seurajoukkueet
2002–2005 2005–2008 2008–2010 2010–2017 2011:   KK Atlas  KK Partizan  Panathinaikos BC  Minnesota Timberwolves  KK Partizan
Maajoukkueet
2006–:   Montenegro
Aiheesta muualla
FIBA
Nikola Peković (mont. Никола Пековић; s. 3. tammikuuta 1986 Bijelo Polje Montenegro) on montenegrolainen koripalloilija.
Ura

Peković aloitti koripallouransa KK Budućnost Podgorican juniorijoukkueissa. Sieltä hän siirtyi KK Atlakseen, jossa hän pelasi vuoteen 2005 saakka. KK Atlaksesta Peković siirtyi KK Partizaniin, jossa hän pelasi kolme kautta. Vuonna 2008 hänet valittiin NBA:n varaustilaisuudessa Minnesota Timberwolvesiin varausnumerolla 31, mutta kaudeksi 2008–2009 hän siirtyi Panathinaikosiin kolmen vuoden sopimuksella. Seuran paidassa Peković voitti Euroliigan-mestaruuden, sekä kaksi Kreikan mestaruutta. Pelattuaan seurassa kaksi kautta hän siirtyi vihdoin Minnesotaan. Vuodesta 2014 nilkkavaivat haittasivat pahasti hänen pelaamistaan ja hänen ottelumääränsä jäivät vähäisiksi.
Saavutukset

Serbian mestaruus: 2006, 2007, 2008
Adrianmeren liigan mestaruus: 2007, 2008
Serbian Cupin voitto: 2008
Adrianmeren liigan Final Fourin MVP: 2008
Kreikan Cupin voitto: 2009
Kreikan mestaruus: 2009, 2010
Euroliiga: 2009
All Euroleague Second Team: 2008
Aiheesta muualla

Euroliigan pelaajaprofiili (englanniksi)
ON-Line System
Aiheesta muualla

Workstation History and the Augmented Knowledge Workshop (englanniksi)
NLS Restoration Technical Discussion Archives (englanniksi)
1968 “Mother of All Demos” by SRI’s Doug Engelbart and Team (englanniksi)
The Mother of All Demos, presented by Douglas Engelbart (1968) (englanniksi)
Computer-aided display control Final report (PDF) (englanniksi)
A research center for augmenting human intellect (PDF) (englanniksi)
ONE Championship

| ONE Championship |
| --- | --- |
Yritysmuoto:  Yksityinen
Perustettu:  14. heinäkuuta 2011
Perustaja:  Chatri Sityodtong Victor Chui
Toimitusjohtaja:  Chatri Sityodtong
Puheenjohtaja:  Hua Fung Teh
Avainhenkilöt:  Victor Cui (kansainvälinen toimitusjohtaja)
Kotipaikka:  Downtown Core, Singapore
Toimiala:  Vapaaotteluiden, potkunyrkkeilyn ja thainyrkkeilyn mainostus
Kotisivu:  http://www.onefc.com/
Infobox OKNimi-testi OK: 
ONE Championship, lyhyesti ONE (aiemmin ONE Fighting Championship tai lyhyemmin ONE FC) on singaporelainen vapaaottelu-, thainyrkkeily- ja potkunyrkkeilyjärjestö, jonka perustivat yrittäjä Chatri Sityodtong ja entinen ESPN Star Sportsin ylempi johtaja Victor Chui 2011. Ensimmäinen tapahtuma järjestettiin 3. syyskuuta 2011 Singapore Indoor Stadiumilla. ONE Championshipiä pidetään Aasian suurimpana vapaaottelujärjestönä.
Painoluokat

Painoluokkien rajat eroavat Yhdysvalloissa käytettävistä. Esimerkiksi ONE Championshipissä kevytsarjan painoraja on 77 kg, kun Yhdysvalloissa kevytsarjan raja on 70 kg. Toisin kuin muissa vapaaottelujärjestöissä ONEssa ottelijoiden painoluokka määräytyy heidän normaaliin painoon. Monet muut järjestöt antavat ottelijoiden ennen ottelua käydyssä punnituksessa laskea painoaan eri tavoin. ONE teki muutoksen omiin sääntöihin, kun joulukuussa 2015 21-vuotias kiinalaisottelija Yang Jian Bing kuoli haihduttaessaan nestettä pois kehostaan yrittäessään pudottaa painoaan ennen punnitusta.
| Painoluokka | Painoraja |
| --- | --- |
Raskassarja: 120 kg
Alempi raskassarja: 102 kg
Keskisarja: 93 kg
Välisarja: 84 kg
Kevytsarja: 77 kg
Höyhensarja: 70 kg
Kääpiösarja: 65,8 kg
Kärpässarja: 61 kg
Korsisarja: 56,7 kg
Atomisarja: 52 kg
Mestarit > Miehet

| Painoluokka> Vapaaottelu | Mestari> Vapaaottelu | Vuodesta> Vapaaottelu | Puolustetut kerrat> Vapaaottelu | Vapaaottelu |
| --- | --- | --- | --- | --- |
| Raskassarja |  Brandon Vera | 11.12.2015 (ONE: Spirit of Champions) | 2 |  |
| Alempi raskassarja |  Aung La Nsang | 23.2.2018 (ONE: Quest for Gold) | 1 |  |
| Keskisarja |  Reinier de Ridder | 30.10.2020 (ONE: Inside the Matrix) | 0 |  |
| Välisarja |  Kiamrian Abbasov | 25.10.2019 (ONE: Dawn of Valor) | 1 |  |
| Kevytsarja |  Christian Lee | 17.5.2019 (ONE: Enter the Dragon) | 1 |  |
| Höyhensarja |  Thanh Le | 30.10.2020 (ONE: Inside the Matrix) | 0 |  |
| Kääpiöäsarja |  Bibiano Fernandes | 31.3.2019 (ONE: A New Era) | 1 |  |
| Kärpässarja |  Adriano Moraes | 25.1.2019 (ONE: Hero's Ascent) | 0 |  |
| Korsisarja |  Joshua Pacio | 12.4.2019 (ONE: Roots of Honor) | 2 |  |
Potkunyrkkeily
| Alempi raskassarja |  Roman Kryklia | 16.11.2019 (ONE: Age of Dragons) | 0 |  |
| Kevytsarja |  Regian Eersel | 17.5.2019 (ONE: Enter the Dragon) | 1 |  |
| Kääpiösarja |  Alaverdi Ramazanov | 6.12.2019 (ONE: Mark of Greatness) | 0 |  |
| Kärpässarja |  Ilias Ennahachi | 16.8.2019 (ONE: Dreams of Gold) | 1 |  |
| Korsisarja |  Sam-A Gaiyanghadao | 6.12.2019 (ONE: Mark of Greatness) | 0 |  |
Thainyrkkeily
| Höyhensarja |  Phetmorakot Petchyindee Academy | 7.2.2020 (ONE: Warrior’s Code) | 2 |  |
| Kääpiösarja |  Nong-O Gaiyanghadao | 16.2.2019 (ONE: Clash of Legends) | 3 |  |
| Kärpässarja |  Rodtang Jitmuangnon | 2.8.2019 (ONE: Dawn of Heroes) | 3 |  |
| Korsisarja |  Sam-A Gaiyanghadao | 28.2.2020 (ONE: King of the Jungle) | 1 |  |
Oklahoma Cityn roomalaiskatolinen arkkihiippakunta

Oklahoma Cityn arkkihiippakunta kartalla
Oklahoma Cityn roomalaiskatolinen arkkihiippakunta on katolisen kirkon arkkihiippakunta, joka sijaitsee Oklahoman 46:n läntisen piirikunnan alueilla Yhdysvalloissa. Sen nykyisenä arkkipiispana toimii Paul Stagg Coakley, joka nimitettiin virkaansa 16. joulukuuta 2010 ja asetettiin siihen virallisesti 11. helmikuuta 2011. Oklahoma Cityn arkkipiispa on samalla Oklahoma Cityn arkkihiippakunnasta sekä Tulsan ja Little Rockin hiippakunnista koostuvan kirkkoprovinssin metropoliitta.
Oklahoma Cityn roomalaiskatolisen arkkihiippakunnan juuret ovat 1870-luvulla, jolloin ranskalaiset benediktiinimunkit saapuivat Intiaaniterritorion alueelle. Oklahoma Cityn hiippakunta perustettiin vuonna 1905 ensimmäisenä piispanaan belgialainen Theophile Meerschaert. 1930-luvulla hiippakunnan nimeksi tuli Oklahoma City-Tulsan hiippakunta. 13. joulukuuta 1972 se kuitenkin jaettiin kahtia, ja Oklahoma Cityn hiippakunnasta tuli samalla arkkihiippakunta.
Arkkihiippakunnan virallinen sanomalehti on Sooner Catholic.
Piispat

Vuosina 1876–1887 Intiaaniterroritorion prefektinä toimi Isidore Robot ja vuosina 1887–1890 Ignatius Jean. Vuosina 1891–1905 sen apostolisena vikaarina toimi Theophile Meerschaert, joka sitten hiippakunnan synnyttyä toimi sen ensimmäisenä piispana vuoteen 1924. Häntä ovat seuranneet:
Francis Kelley, piispa (1924–1948)
Eugene J. McGuinness, Oklahoma City-Tulsan piispa (1948–1957)
Victor Reed, Oklahoma City-Tulsan piispa (1958–1971)
John R. Quinn, Oklahoma City-Tulsan piispa (1971–1972), Oklahoma Cityn arkkipiispa (1972–1977)
Charles Salatka, arkkipiispa (1977–1992)
Eusebius Beltran, arkkipiispa (1993–2010)
Paul Stagg Coakley, arkkipiispa (2011–)
Aiheesta muualla

Wikimedia Commonsissa on kuvia tai muita tiedostoja aiheesta .
Archdiocese of Oklahoma City (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Roman Catholic Archdiocese of Oklahoma City
Käännös suomeksi
Ohimennen

Donovan valmistautumassa Ohimennen-ohjelman nauhoitukseen Paimiossa juhannuksena 1966. Hänen takanaan TV-ohjaaja Jarmo Porola, juontaja Markku Veijalainen ja laulaja Jukka Kuoppamäki.
Ohimennen oli Yleisradion TV2:n vuosina 1965–1966 esittämä musiikkiaiheinen televisio-ohjelma, jota juonsivat Jyrki Hämäläinen ja Markku Veijalainen. Ohjelma sisälsi suomalaisten ja ulkomaisten musiikkivieraiden esityksiä, artistien haastatteluja ja sketsejä. Keskiviikkoillassa Nuorten tanssihetken vuorotellutta ohjelmaa esitettiin yleensä kahden viikon välein. Ohimennen-ohjelman tuottajana toimi Jarmo Porola.
Ajan kotimaisten artistien lisäksi Ohimennen-ohjelmassa esiintyivät kansainvälisistä nimistä muun muassa Sonny and Cher, Donovan, Herman’s Hermits ja Brian Poole & The Tremeloes. Ruotsalaisyhtyeistä ja artisteista esimerkiksi Tages, Hep Stars, The Shamrocks, The Shanes, Lenne and The Lee Kings ja Jerry Williams vierailivat ohjelmassa.
Aiheesta muualla

Ohimennen Internet Movie Databasessa (englanniksi)
Ohimennen Ylen Elävässä Arkistossa
Metal Gear Solid 4: Guns of the Patriots

| Metal Gear Solid 4: Guns of the Patriots |
| --- | --- |
 Pohjois-Amerikan version kansikuva.
Kehittäjä:  Kojima Productions
Julkaisija:  Konami
Jakelija:  PlayStation Now
Ohjaaja:  Hideo Kojima, Shuyo Murata
Tuottaja:  Hideo Kojima, Kenichiro Imaizumi
Suunnittelija:  Hideo Kojima, Yoji Shinkawa
Käsikirjoittaja:  Hideo Kojima, Shuyo Murata
Säveltäjä:  Harry Gregson-Williams
Pelisarja:  Metal Gear
Julkaistu:   12. kesäkuuta 2008
Lajityyppi:  hiiviskelypeli, kolmannen persoonan ammuntapeli
Pelimuoto:  yksinpeli
Ikäluokitus:  BBFC: 15 CERO: D ESRB: M  Virheellinen ESRB-arvo OFLC: MA15+ OFLC: R16 PEGI: 18
Alusta:  PlayStation 3
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK   : 
Metal Gear Solid 4: Guns of the Patriots (jap. メタルギア・ソリッド4・ガンズ・オブ・ザ・パトリオット, Metaru Gia Soriddo 4 Ganzu obu za Patoriotto) on Kojima Productionsin kehittämä ja Konamin julkaisema hiiviskelypeli sekä aikajärjestyksessä Metal Gear -sarjan seitsemäs osa. Peli oli ilmestyessään yksi PlayStation 3 -konsolin odotetuimmista yksinoikeuspeleistä ja se sai myös kriitikoilta hyvän vastaanoton.
Metal Gear Solid 4: Guns of the Patriotsin ohjaa useimpien edellisten Metal Gear -pelien tavoin Hideo Kojima, mutta poikkeuksellisesti pelin ohjaukseen osallistuu myös käsikirjoittaja Shuyo Murata. Pelin tuottajana toimii Kenichiro Imaizumi, pelimusiikin säveltää Harry Gregson-Williams ja hahmosuunnittelusta on vastuussa Yoji Shinkawa. Vuoden 2007 E3-messutilaisuudessa Kojima sanoi, että Guns of the Patriots on viimeinen Metal Gear -peli, johon hän osallistuu. Lisäksi peli on viimeinen osa, jossa sarjan päähenkilö Solid Snake esiintyy.
Pelaaminen

Aikaisempien Metal Gear -sarjan pelien tavoin Metal Gear Solid 4: Guns of the Patriots on hiiviskelypeli, jossa pelaajahahmo Solid Snaken tarkoituksena on vältellä vihamielisiä sotilaita ja suorittaa erilaisia tehtäviä. Hideo Kojima on haastetteluissa kertonut, että hiiviskelyn pelimekaniikkaa on kehitetty esimerkiksi siten, että rakennusten seinät voivat tuhoutua ja pelaajahahmo voi naamioitua viholliseksi. Kojima on myös kertonut, että edeltäjistään poiketen peli ei enää painosta pelaajaa keskittymään pelkkään hiiviskelyyn, vaan pelaajalle annetaan mahdollisuus päättää, suorittaako hän pelissä tehtävänsä hiiviskelemällä vai taistelemalla.
Snakelle on annettu uusia liikkeitä, kuten kyky piiloutua tynnyriin tai hankkia ylimääräisiä esineitä tekemällä vihollisille ruumiintarkastuksen. Metal Gear Solid 3: Snake Eaterissä esitelty naamiointijärjestelmä tekee paluun yksinkertaistetussa muodossa siten, että Snake on pukeutunut "Octocamo"-nimiseen pukuun, joka kykenee sulautumaan ympäristöön muuttamalla väritystään. Snaken varustukseen kuuluu myös "Solid Eye" -silmälappu, joka korvaa edellisten pelien infrapuna- ja pimeänäkölasit sekä kiikarit ja tutkan. Snakellä on myös Otaconin keksimä Metal Gear Mk. II -robotti, jota pelaaja voi käyttää tiedusteluun ja vihollisten tainnuttamiseen sähköiskulla.
Peliympäristönä tullaan näkemään Lähi-idässä sijaitseva raunioitunut kaupunki, joka on muuttunut keskenään taistelevien yksityisarmeijoiden taistelukentäksi. Koska kaupunki on jatkuvassa sotatilassa, Snaken kohtaamat sotilaat eivät ole yksiselitteisesti liittolaisia tai vihollisia, vaan pelaajan teot ja toiminta vaikuttavat siihen, millä tavalla sotilaat suhtautuvat kohtaamansa tunkeutujaan. Tavallisten rivisotilaiden ja näiden kulkuneuvojen lisäksi kaupungin kaduilla partioi raskaasti aseistettuja Metal Gear Gekkō -robotteja, jotka jahtaavat Snakea viholliselle paljastumisen yhteydessä. Muita peliympäristöjä ovat muun muassa Lähi-itä, Etelä-Amerikka, Itä-Eurooppa, ensimmäisessä Metal Gear Solidissa esiintynyt Shadow Moses -saari ja taistelulaiva Outer Haven.
Pelissä on myös Metal Gear Online-moninpelitila. Tämä on tiimityöpainotteinen moninpeli, johon voi osallistua max 16 pelaajaa. Palvelu kuitenkin lakkautettiin 12. kesäkuuta 2012, tasan neljä vuotta pelin julkaisemisen jälkeen.
Hahmot

Metal Gear Solid 4: Guns of the Patriotsin päähahmo on sarjasta tuttu Solid Snake, jonka keho on kokenut kiihtyneen vanhenemisprosessin. Snaken rinnalla nähdään Metal Gear -sarjan vakiohahmoja: Snaken uskollinen aisapari Hal "Otacon" Emmerich; eläkkeelle siirtynyt Snaken entinen komentaja Roy Campbell; Meryl Silverburgh, josta on tullut Yhdysvaltain maavoimien Rat Patrol Team 01 -yksikön joukkuenjohtaja; kömpelö sotilas Johnny Sasaki, joka esiintyy lempinimellä "Akiba" ja on Rat Patrol Team 01:n elektroniikkaekspertti; nanokoneisiin perehtynyt tiedenainen Naomi Hunter, joka ruiskutti Snaken elimistöön geenimuunnellun FOXDIE-viruksen; kyborgininjaksi muuttunut Raiden; Raidenin tyttöystävä Rosemary, joka on mennyt naimisiin Campbellin kanssa; salanimellä "Big Mama" esiintyvä EVA, josta on tullut itäeurooppalaisen sissiliike Paradise Lostin johtaja; ja museolaiva USS Missourin kapteeniksi nimitetty Snaken entinen tietoanalyytikko Mei Ling. Pelin esittelemistä uusista hahmoista Snaken liittolaisia ovat 7-vuotias pikkutyttö Sunny, joka on Metal Gear Solid 2: Sons of Libertyssä mainittu Olga Gurlukovichin lapsi; asekauppias Drebin 893 ja hänen lemmikkiapinansa Little Gray; sekä Rat Patrol Team 01:n jäsenet Ed ja Jonathan, jotka on nimitetty Hideo Kojiman Policenauts-pelin hahmojen pohjalta.
Pelin pääkonna on edellisistä Metal Gear -peleistä tuttu Revolver Ocelot eli "Liquid Ocelot", jonka mielen ja kehon on salaperäisesti vallannut edesmennyt Liquid Snake. Liquidin puolella on Raidenin arkkivihollinen Vamp Metal Gear Solid 2: Sons of Libertystä. Liquidin valtavan yksityisarmeijan valiojoukko on neljästä sodankäynnin järkyttämästä nuoresta naisesta koostuva Beauty and the Beast -yksikkö, jonka jäsenet toimivat pelin pomohahmoina. Yksikön jäsenet Screaming Mantis, Crying Wolf, Raging Raven ja Laughing Octopus ovat yhdistelmiä edellisten Metal Gear -pelien pomohahmoista: heidän tunnetilansa viittaavat Cobra-yksikön jäseniin Metal Gear Solid 3: Snake Eaterissä; nimet viittaavat FOXHOUND:n jäseniin Metal Gear Solidissa; ja aseistus viittaa Dead Cellin jäseniin Metal Gear Solid 2: Sons of Libertyssä.
Juoni

Viisi vuotta Metal Gear Solid 2: Sons of Libertyn loppuratkaistusta eli vuonna 2014 sodankäynnistä on tullut välttämätöntä maailmantaloudelle. Valtavista liiketuloista on tullut motiivi rahanahneille yksityisarmeijoille, joiden palkkasotilaiden ja sotakoneiden sotilaalliset väliintulot köyhissä kehitysmaissa ovat korvanneet raakaöljyn aseman maailman pörssikursseissa. Nanoteknologiasta on kehittynyt merkittävä tekijä sodankäynnistä, koska sotilaiden elimistöön ruiskutetuilla nanokoneilla valvotaan sotilaiden toimintaa ja säädellään suorituskykyä taistelutantereella. Sotilaskäyttöiset nanokoneet on liitetty maailmanlaajuiseen tietoverkkoon, joka tunnetaan nimellä SOP eli Sons of the Patriots. Maailman viisi suurinta yksityisarmeijaa ovat yhdysvaltalaiset Werewolf ja Raven Sword, brittiläinen Praying Mantis, ranskalainen Pieuvre Armement ja venäläinen Otselotovaya Khvatka, joiden yhteinen sotilasmahti vetää vertoja Yhdysvaltain asevoimille. Näiden viiden suurimman yksityisarmeijan emoyhtiö on Outer Heaven, jonka johtaja Liquid Snake on päättänyt kaataa Yhdysvaltoja hallitsevat Patriootit ja luoda Big Bossin haaveilema maailmanjärjestys, jossa maailma on ikuisen sodankäynnin vallassa. Yhdysvallat ei uskalla toimia sotilaallisesti, koska Outer Heavenin tuho voisi merkitä sodankäynnistä riippuvaisen maailmantalouden romahdusta. Yhdistyneiden kansakuntien valtuutuksella Roy Campbell lähettää ennenaikaisesti vanhentuneen Solid Snaken viimeiselle tehtävälle. Snaken tavoitteena on matkustaa Lähi-itään ja eliminoida Liquid, joka on suunnittelemassa maailmanlaajuista kansannousua Patriootteja vastaan.
Ääninäyttelijät

| Hahmo | Ääninäyttelijä (japani) | Ääninäyttelijä (englanti) |
| --- | --- | --- |
| Solid Snake | Akio Ōtsuka | David Hayter |
| Hal "Otacon" Emmerich | Hideyuki Tanaka | Christopher Randolph |
| Raiden | Kenyū Horiuchi | Quinton Flynn |
| Naomi Hunter | Hiromi Tsuru | Jennifer Hale |
| Roy Campbell | Takeshi Aono | Paul Eiding |
| Liquid Ocelot | Banjō Ginga | Patric Zimmerman |
| Meryl Silverburgh | Kyoko Terase | Debi Mae West |
| Vamp | Shinya Tsukamoto | Phil LaMarr |
| EVA ("Big Mama") | Mari Natsuki | Lee Meriwether |
| Crying Wolf | Eriko Hirata | Debra Wilson Skelton |
| Laughing Octopus | Haruna Aimoto | Paula Tiso |
| Raging Raven | Yumi Kikuchi | Nika Futterman |
| Screaming Mantis | Mao Yuuki | Andrea Zafra |
| Drebin | Keiji Fujiwara | Khary Payton |

| Ed | Shōzō Iizuka | Dave Fennoy |
| Jonathan | Hideyuki Tanaka | James Sie |
| Johnny Sasaki | Jun Fukuyama | Beng Spies |
Vastaanotto

GameSpot antoi pelille täydet 10/10 pistettä arvostelussaan.
Famitsū antoi pelille täydet 40/40 pistettä arvostelussaan.